《答颐斋诗筒走寄》
宋代·胡仲弓

剪烛西窗听雨声，晓天又弄半阴晴。
黄金坞里知无分，紫翠楼前忍负盟。
君有砖花占日影，我惭瓦釜答雷鸣。
今朝茹素无清供，喜得邻分玉版羹。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。